stanford-oval/wikipedia huggingface dataset:
Pieni-Sininen

| Pieni-Sininen |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°11′42″N, 26°27′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niemisjärven valuma-alue (14.38)
Laskujoki:  Sinipuru Halttulanjokeen 
Järvinumero:  14.385.1.001
Mittaustietoja
Pinnankorkeus:  109 m  
Pituus:  260 m  
Leveys:  170 m  
Rantaviiva:  0,8 km  
Pinta-ala:  3,799 ha  
Saaria:  ei saaria 
 fiPieni-Sininen 
Pieni-Sininen  on Etelä-Savossa Kangasniemellä Rutakosken lähellä sijaitseva lampi.
Maantietoa

Lammen pinta-ala on 3,8 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niemisjärven valuma-alueella (14.38), jonka Iso-Sinisen valuma-alueeseen (14.385) se kuuluu. Lammen vedenpinnan korkeus on 109 metriä mpy.
Ønin kirkko

| Ønin kirkko Øn kyrkje |
| --- | --- |
 Kirkko vuonna 2017.
Sijainti:  Hyllestad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1958
Suunnittelija:  Ole Halvorsen
Materiaali:  kivi
Istumapaikkoja:  370
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ønin kirkko (norj. Øn kyrkje) on Hyllestadin kunnassa Norjassa sijaitseva kivinen pitkäkirkko vuodelta 1958.
Aiheesta muualla

Kuvia tai muita tiedostoja aiheesta Ønin kirkko Wikimedia Commonsissa
Pisamakolibri

| Pisamakolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Adelomyia
Laji::  melanogenys
Kaksiosainen nimi
 Adelomyia melanogenys  (Fraser, 1840) 
Katso myös
   Pisamakolibri Wikispeciesissä   Pisamakolibri Commonsissa 
Infobox OKNimi-testi OKIUCN-testi OK: 
Pisamakolibri (Adelomyia melanogenys) on eteläamerikkalainen kolibri, joka on sukunsa ainoa laji. Sen esiintymisalue käsittää mantereen länsireunan Kolumbiasta ja Venezuelasta Ecuadoriin, Peruun, Bolivian Yungasiin ja Argentiinan luoteisosaan. Lajista tunnetaan seitsemän alalajia. Louis Fraser kuvaili lajin holotyypin Bogotásta vuonna 1840.
Pirkko Muikku-Werner

Pirkko Muikku-Werner (s. 28. elokuuta 1947) on suomalainen kielentutkija ja emeritaprofessori. Hän toimi Itä-Suomen yliopiston suomen kielen professorina vuosina 2005–2015. Muikku-Werner on tutkinut jokapäiväisten vuorovaikutustilanteiden kielenkäyttöä, ironiaa ja pragmatiikkaa. Hän on tutkinut muun muassa kohteliaisuutta, ilkeilyä ja suomen kielen fraaseja. Tutkimusaineistona on ollut syntymäilmoituksia ja kuolinuutisia – eli ”kielen käyttöä kattavasti elämän varrelta syntymästä kuolemaan".
Teoksia

Kielenhuollosta tieteelliseen kirjoittamiseen. Katsaus korkeakoulujen kirjallisen viestinnän opetukseen. Minna-Riitta Luukka, Pirkko Muikku-Werner. Korkeakoulujen kielikeskus 1992.
Mämmin ja makkaran maa: kulttuuritietoa meille ja muille. Hannele Dufva, Pirkko Muikku-Werner,  Eija Aalto. Korkeakoulujen kielikeskus 1993.
Impositiivisuus ja kielellinen variaatio. Julkisten keskustelujen käskyt ja kysymykset kielenopetuksen näkökulmasta. Väitöskirja. Joensuun yliopisto 1993.
”Jättä minut rauhaan, hävi heti”. Suomalaisten ja suomenoppijoiden pyynnöt ja anteeksipyynnöt. Jyväskylän yliopisto 1997.
Kielipoliisin käsikirja. Pirkko Muikku-Werner (toim.) Tammi 2005.
Sillä tavalla! Pirkko Muikku-Werner (toim.). Tammi 2006.
Suurella sydämellä ihan sikana. Suomen kielen kuvaileva fraasisanakirja. Pirkko Muikku-Werner, Jarmo Harri Jantunen, Ossi Kokko. Gummerus 2008.
Tositarkoituksella. Näkökulmia kontakti-ilmoituksiin. SKS 2009.
Ilkeilyn kahdet kasvot. Vastapaino 2012.
Aiheesta muualla

Syntymäpäiväsankari: Pirkko Muikku-Werner. Yle Areena 31.8.2012.
Pisa Centralen rautatieasema

| Pisa Centrale |
| --- | --- |

Perustiedot
Rataosa:  Pisa–Livorno–Rooma Pisa–La Spezia–Genova Pisa–Firenze Pisa–Pisa Aeroporto Lucca–Pisa Pisa–Collesalvetti–Vada
Sijainti:  43°42′30″N, 010°23′54″E
Osoite:  Piazza della Stazione, 56125 Pisa
Kunta:  Pisa
Valtio:  Italia
Avattu:  14. maaliskuuta 1844
Liikenne
Liikennöitsijä(t):  Trenitalia
Kaukoliikenne:  Roomaan, Firenzeen, Genovaan, Livornoon
Paikallisjunat:  Luccaan, Pisan lentoasemalle
Matkustajalaituri(t)
Laiturikatokset:  kyllä
Laiturinäytöt:  kyllä
Asemarakennus
Tyyppi:  maanpäällinen asema
Lipunmyynti:  kyllä
Ratapiha
Raiteisto:  12
Aiheesta muualla
 Wikimedia Commons 
Pisa Centralen rautatieasema (ital. Stazione di Pisa Centrale) on italialaisen Pisan kaupungin keskusasema ja yksi Toscanan rautatieliikenteen tärkeimmistä solmukohdista. Asemalta on kaukoliikennettä Pisa–Livorno–Rooma-, Pisa–La Spezia–Genova- ja Pisa–Firenze-rataosuuksilla. Lähiliikennettä puolestaan on Luccan ja Pisan lentoaseman suuntiin.
Asema avattiin alkujaan vuonna 1844, mutta 1870-luvulla vanha asema muutettiin tavarapihaksi ja nykyinen asemarakennus rakennettiin. Asema kärsi pahoin toisessa maailmansodassa.
Pierre Tchernia

| Pierre Tchernia |
| --- | --- |
 Pierre Tchernia Cannesissa 2001
Henkilötiedot
Syntynyt: 29. tammikuuta 1928 Pariisi, Ranska
Kuollut: 8. lokakuuta 2016 (88 vuotta)
Ammatti:  ohjaaja, näyttelijä, käsikirjoittaja
Näyttelijä
Taiteilijanimet:  Pierre Tcherniakowski
Aktiivisena:  1949–2016
Merkittävät roolit:  Asterix-elokuvat
Aiheesta muualla
IMDb
Elonet
Pierre Tchernia (synt. Pierre Tcherniakowski, 29. tammikuuta 1928 Pariisi – 8. lokakuuta 2016) oli ranskalainen ohjaaja, käsikirjoittaja ja näyttelijä. Tchernia tunnettiin muun muassa työstään Asterix-elokuvien parissa. Asterix seikkailee -albumeissa on muutamia hahmoja, jotka esittävät ulkonäöltään Tcherniaa.
Tchernia oli myös Ranskan ensimmäisten TV-uutisten uutistenlukija.
Filmografia

Filmografia ei ole täydellinen
Filmografia > Elokuvat

Teräsvaari (1971) (Le viager, 1971)
Les gaspards (1974)
La gueule de l’autre (1979)
Bonjour l’angoisse (1988)
Filmografia > Asterix

Deux Romains en Gaule (1967, TV-elokuva) – ohjaaja
Asterix ja Kleopatra (1968) – käsikirjoittaja, kertoja
Asterix valloittaa Rooman (1976) – käsikirjoittaja, kertoja
Asterix – gallialaisten sankari (1985) – käsikirjoittaja, kertoja
Asterix Britanniassa (1986) – käsikirjoittaja
Asterix Amerikassa (1994) – tarina, kertoja
Asterix ja Obelix: Tehtävä Kleopatra (2001) – näyttelijä (Caius Gaspachoandalus), kertoja
Asterix ja viikingit (2006) – kertoja
Asterix Olympialaisissa (2008) – kertoja
Filmografia > Lucky Luke

Lucky Luke – Daisy Town (1971) – sanoitus
Balladi Daltoneista (1978) – käsikirjoittaja
Aiheesta muualla

Pierre Tchernia IMDb (englanniksi)
Asterix-albumeissa Pierre Tcherniaa ulkonäöllisesti esittävät hahmot (ranskaksi)
Haastattelussa Pierre Tchernia – tv-historiaa (video 52min) (ranskaksi)
Piikkivihmat

| Piikkivihmat |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset (engl. Eudicots)
Kladi::  Rosidit
Lahko::  Fabales
Heimo::  Hernekasvit
Suku::  Piikkivihmat Calicotome  Link
Katso myös
   Piikkivihmat Wikispeciesissä   Piikkivihmat Commonsissa 
Infobox OKNimi-testi OK: 
Piikkivihmat (Calicotome) on hernekasveihin kuuluva suku. Siinä on viisi lajia. Ne ovat läheistä sukua virpivihmoille eli vihmoille (Cytisus). Euroopassa esiintyy kolme lajia Välimeren seudulla: Calicotome infesta, Calicotome spinosa ja Calicotome villosa.
Lajit

Calicotome infesta
Calicotome intermedia
Calicotome rigida
lännenpiikkivihma (Calicotome spinosa)
karvapiikkivihma (Calicotome villosa)
Aiheesta muualla

Finto: Kassu – Kasvien suomenkieliset nimet: Calicotome
Ólafur Jóhannesson

Ólafur Jóhannesson -nimisiä henkilöitä ovat:
Ólafur Jóhannesson (1913–1984), Islannin pääministeri vuosina 1971–1974 ja 1978–1979
Ólafur Jóhannesson (s. 1957), islantilainen jalkapalloilija ja valmentaja
Ólafur Jóhannesson eli Olaf de Fleur (s. 1975), islantilainen elokuvaohjaaja, käsikirjoittaja ja tuottaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ólafur Jóhannesson”, voi hakea sivunnimihaulla, laajalla sivunnimihaulla tai tekstihaulla.
Pisa (täsmennyssivu)

Pisa voi tarkoittaa ainakin seuraavia asioita:
Pisa, kaupunki Italiassa
Pisa, muinainen Kreikan kaupunki Eliissä
Pisa, osa-alue Espoossa
Pisa, vaara ja retkeilykohde Kuopiossa
Pisa, kylä Rovaniemellä
PISA, OECD:n tutkimusohjelma koululaisten osaamisen mittaamiseksi
Pisavaara, vaara ja luonnonpuisto Rovaniemellä ja Tervolassa
Pisa-luokka, Italian kuninkaallisen laivaston panssariristeilijäluokka
RN Pisa, 1909–1937 käytössä ollut italialainen panssariristeilijä
Pisa, sukunimenä:
Margarita de la Pisa Carrión (s. 1975), espanjalainen poliitikko ja europarlamentaarikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pisa”, voi hakea sivunnimihaulla, laajalla sivunnimihaulla tai tekstihaulla.
Peter Forsberg

| Peter Forsberg |
| --- | --- |

Henkilötiedot
Syntynyt: 20. heinäkuuta 1973 (ikä 51) Örnsköldsvik, Ruotsi
Kansalaisuus:   Ruotsi
Jääkiekkoilija
Lempinimi:  Foppa, Pappa Forsberg
Pelipaikka:  keskushyökkääjä
Maila:  vasen
Pituus:  185 cm
Paino:  95 kg
Pelaajaura
Pääsarjaura:  1990–2011
Seurat:  MODO Hockey (SEL)   Quebec Nordiques (NHL)   Colorado Avalanche (NHL)   Philadelphia Flyers (NHL)   Nashville Predators (NHL)
NHL-varaus:  6. varaus, 1991 Philadelphia Flyers
Hockey Hall of Fame
 2014 
| Mitalit | Mitalit | Mitalit |  |
| --- | --- | --- | --- |
|  Peter Forsberg Ruotsin maajoukkuepaidassa |  Peter Forsberg Ruotsin maajoukkuepaidassa |  Peter Forsberg Ruotsin maajoukkuepaidassa |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 | jääkiekko |  |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1992 | jääkiekko |  |
|  Kultaa | Zürich 1998 | jääkiekko |  |
|  Hopeaa | München 1993 | jääkiekko |  |
|  Hopeaa | Helsinki 2003 | jääkiekko |  |
|  Hopeaa | Praha 2004 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Saksa 1992 | jääkiekko |  |
|  Hopeaa | Ruotsi 1993 | jääkiekko |  |
| Stanley Cup  |
| --- | --- | --- |
|  | Colorado Avalanche | 1996  |
|  | Colorado Avalanche | 2001  |
Peter Mattias Forsberg  kuuntele ääntämys (ohje)  (s. 20. heinäkuuta 1973 Örnsköldsvik, Ruotsi) on uransa päättänyt ruotsalainen jääkiekkoilija. Forsberg kärsi urallaan pahoista loukkaantumisista, mutta loi pitkän ja menestyksekkään uran NHL:ssä, jossa pelasi 708 runkosarjaottelua tehopistein 249+636=885.
Forsbergin 19 vuotta kestäneestä ammattilaisurasta hän pelasi 13 NHL:ssä, jossa hän voitti kaksi Stanley Cup -mestaruutta Colorado Avalanchen riveissä vuosina 1996 ja 2001. Mies voitti lisäksi lukuisia henkilökohtaisia pelaajapalkintoja, ja hänet palkittiin vuonna 2003 Hart Memorial Trophylla liigan arvokkaimpana pelaajana. Ruotsin maajoukkueessa Forsberg voitti niin maailmanmestaruuden kuin olympiakullan kaksi kertaa. Näin ollen hän on Kolmen kullan klubin jäsen, ja myös ainoa ruotsalaispelaaja joka on voittanut Stanley Cupin sekä MM- ja olympiakullan kaksi kertaa.
Pelaajana

Peter Forsbergiä on yleisesti pidetty yhtenä aikansa parhaista jääkiekkoilijoista. Erityisesti hänen  pelinlukutaitoaan on arvostettu. Useiden palkintojen voittamisen lisäksi hän on pelannut NHL:n tähdistöottelussa viisi kertaa ja hänet on nimetty liigan ensimmäisen tähdistökenttään kolme kertaa. Forsbergin heikkoutena on pidetty loukkaantumisherkkyyttä. Kausi 1995–96 oli Forsbergin ainoa täysi runkosarjakausi.
Vuoden 2006 alussa Forsberg kuului Ruotsin olympiakultaa voittaneeseen joukkueeseen Torinon olympialaisissa, vaikka hän kärsi ennen turnausta ja sen aikana lievästä nivusvammasta. Kahden olympiakullan ja Stanley Cupin voiton lisäksi Forsberg on voittanut myös jääkiekon maailmanmestaruuden kahdesti, vuosina 1992 ja 1998.
Jääkiekon ulkopuolinen työ

Peter Forsbergillä on omistuksia isänsä Kent Forsbergin kanssa useisiin yrityksiin. Forsbergin omistama PForce-yritys omistaa muun muassa Crocs-kenkien 
Skandinavian levitysoikeudet. Lokakuussa 2007 Forsberg kertoi aikomuksestaan perustaa lentoyhtiö, joka lentää reittivälillä Tukholma–Örnsköldsvik.
.
Aiheesta muualla

Wikimedia Commonsissa on kuvia tai muita tiedostoja aiheesta .
Peter Forsberg Elite Prospects. Everysport Media Group AB. (englanniksi)
Peter Forsbergin tilastot NHL:n pelaajayhdistyksen sivuilla (Arkistoitu – Internet Archive)
Peter Forsberg jatkoaika.com:issa
Peter Forsberg nhlfinns.com sivustolla
Forsberg muistelee Torinon olympialaisten finaalia
| 0 | 1 | 2 |
| --- | --- | --- |
| Edeltäjä: Mikael Renberg Mats Sundin | Guldhjälmen 1993, 1994 | Seuraaja: Mats Sundin Nicklas Lidström |
| 0 | 1 | 2 |
| --- | --- | --- |
| Edeltäjä: Tommy Sjödin | Guldpucken 1993, 1994 | Seuraaja: Tomas Jonsson |
| 0 | 1 | 2 |
| --- | --- | --- |
| Edeltäjä: Martin Brodeur | Calder Memorial Trophyn voittaja 1995 | Seuraaja: Daniel Alfredsson |
| 0 | 1 | 2 |
| --- | --- | --- |
| Edeltäjä: Mikael Renberg Mats Sundin | Viking Awardin voittaja 1996 1998, 1999 | Seuraaja: Mats Sundin Nicklas Lidström |
| 0 | 1 | 2 |
| --- | --- | --- |
| Edeltäjä: Jose Theodore | Hart Memorial Trophyn voittaja 2003 | Seuraaja: Martin St. Louis |
| 0 | 1 | 2 |
| --- | --- | --- |
| Edeltäjä: Jarome Iginla | Art Ross Trophyn voittaja 2003 | Seuraaja: Martin St. Louis |
| 0 | 1 | 2 |
| --- | --- | --- |
| Edeltäjä: Chris Chelios | NHL Plus/Minus Awardin voittaja 2003 (yhdessä Milan Hejdukin kanssa) | Seuraaja: Martin St. Louis & Marek Malík |
Youri Tielemans

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Youri Tielemans
Syntymäaika: 7. toukokuuta 1997 (ikä 27)
Syntymäpaikka: Sint-Pieters-Leeuw, Belgia
Pelipaikka: keskikenttäpelaaja
Pituus: 176 senttimetriä
Seura
Seura: Aston Villa
Pelinumero: 8
Junioriseurat
2002–2013: Anderlecht
Seurat
| Vuodet | Seura | O | (M) |
| 2013–2017 | Anderlecht | 139 | (26) |
| 2017–2019 | Monaco | 47 | (5) |
| 2019 | → Leicester (laina) | 13 | (3) |
| 2019–2023 | Leicester | 138 | (18) |
| 2023– | Aston Villa | 32 | (2) |
Maajoukkue
| 2012–2013 | Belgia U15 | 4 | (2) |
| 2012–2013 | Belgia U16 | 10 | (8) |
| 2013–2016 | Belgia U21 | 14 | (6) |
| 2016– | Belgia | 72 | (9) |
 Seurajoukkueuran tilastot kattavat vain kansalliset sarjat, päivitetty 23.kesäkuuta 2024.  Maajoukkueuran tilastot päivitetty 13. syyskuuta 2024.
| Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Maa:   Belgia> Miesten jalkapallo. |
| --- | --- | --- | --- |
|  Pronssia | Venäjä 2018 | Jalkapallo |  |
Youri Tielemans (s. 7. toukokuuta 1997 Sint-Pieters-Leeuw) on belgialainen jalkapalloilija, joka edustaa Englannin Valioliigassa pelaavaa Aston Villaa. Hän on pelannut Belgian maajoukkueessa 69 maaottelua ja tehnyt niissä kahdeksan maalia. Molempijalkainen Tielemans on pelipaikaltaan keskikenttäpelaaja.
Seurajoukkueura

Lokakuussa 2013 Tielemans teki debyyttinsä Mestareiden liigassa kaikkien aikojen nuorimpana belgialaispelaajana 16 vuoden, 4 kuukauden ja 25 päivän ikäisenä. Samalla kaudella 2013–2014 Tielemans voitti Anderlechtin kanssa Belgian mestaruuden. Hän voitti 2014 myös Belgian supercupin. Toistamiseen hän voitti Belgian-mestaruuden kaudella 2016–2017. Hän pelasi Anderlechtissa pudotuspelit mukaan lukien kaikkiaan 139 liigaottelua, joissa teki 26 maalia. Mestarien liigassa hän pelasi kymmenen ottelua. Eurooppa-liigassa hän pelasi 22 ottelua ja teki viimeisellä kaudella kolme maalia Anderlechtin edetessä puolivälieriin.
Tielemans siirtyi Ranskan pääsarjassa pelaavaan Monacoon kesällä 2017. Hän pelasi 1,5 kauden aikana 47 Ligue 1 -ottelua, joissa hän teki viisi maalia, ja kymmenen Mestarien liigan maalia, joissa hän teki yhden maalin. Kevätkauden 2019 hän pelasi lainalla Leicesterissä, jonka omistukseen hän siirtyi kesällä 2019. Lainakaudellaan hän pelasi 13 valioliigaottelua ja teki niissä kolme maalia. Kaudella 2019–2020 hän pelasi 37 valioliigaottelua, joissa hän teki kolme maalia, ja seuraavalla kaudella joukkueensa kaikki 38 ottelua, joissa hän teki kuusi maalia, muun muassa kaksi maalia marraskuussa 2020 Leeds Unitedia vastaan. Vuonna 2021 hän voitti Leicesterin joukkueessa FA Cupin ja teki Chelseaa vastaan pelatun loppuottelun ainoan maalin. Eurooppa-liigassa hän pelasi tuolla kaudella seitsemän ottelua. Hän oli voittamassa FA Community Shieldiä elokuussa 2021. Hän pelasi kaudella 2021–2022 kaikkiaan 32 valioliigaottelua, ja teki kuusi maalia. Eurooppa-liigassa hän pelasi viisi ja Konferenssiliigassa kahdeksan ottelua. Kaudella 2022–2023 hän teki 31 valioliigaottelussa kolme maalia.
Tielemans siirtyi Valioliigan Aston Villaan ilmaissiirrolla kesällä 2023. Avauskaudellaan hän pelasi 32 valioliigaottelua, joista avauskokoonpanossa 17, ja teki kaksi sekä syötti kuusi maalia. Konferenssiliigan yhdeksässä ottelussa hän teki yhden maalin.
Maajoukkueura

Tielemans pelasi Belgian alle 21-vuotiaiden maajoukkueessa 14 ottelua, joissa teki kuusi maalia. A-maajoukkueeseen hänet valittiin ensimmäisen kerran kesäkuussa 2015. Ensimmäisen maaottelunsa hän pelasi Alankomaita vastaan marraskuussa 2016. Ensimmäisen arvokilpailujen karsintaottelunsa hän pelasi neljä päivää myöhemmin MM-karsintaottelussa Viroa vastaan. Arvokilpailujen lopputurnauksessa hän debytoi MM-kilpailujen 2018 alkulohkon ottelussa Tunisiaa vastaan. Hän pelasi Belgian pronssijoukkueessa kaikkiaan neljässä ottelussa. Hän pelasi neljä ottelua myös kesälle 2021 siirretyissä EM-kilpailuissa. MM-kilpailuissa 2022 hän pelasi kolmessa ottelussa, kuten myös EM-kilpailuissa 2024.
Tielemans teki vuonna 2019 pelatuissa EM-karsinnoissa maalin maaliskuussa Venäjää ja lokakuussa San Marinoa vastaan. Marraskuussa 2020 hän teki Kansojen liigassa maalin Englantia ja Tanskaa vastaan sekä kesäkuussa 2022 Kansojen liigassa Walesia vastaan. Hän teki kaksi maalia ystävyysottelussa Englantia vastaan maaliskuussa 2024 sekä yhden maalin kesäkuussa 2024 EM-kilpailujen alkulohko-ottelussa Romaniaa vastaan ja syyskuussa 2024 Kansojen liigan ottelussa Israelia vastaan.
Käännös suomeksi
Per-Erik Eklund

| Per-Erik Eklund |
| --- | --- |

Henkilötiedot
Syntynyt: 22. maaliskuuta 1963 (ikä 61) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Pelle
Pelipaikka:  keskushyökkääjä
Maila:  oikea
Pituus:  178 cm
Paino:  84 kg
Pelinumero:  9 (Philadelphia Flyers) 6 (Dallas Stars)
Pelaajaura
Pääsarjaura:  1981–1999
Seurat:  Stocksunds IF (Ruotsi II) AIK IF (SEL) Philadelphia Flyers (NHL) Dallas Stars (NHL) Leksands IF (SEL)
NHL-varaus:  161. varaus, 1983 Philadelphia Flyers
Per-Erik “Pelle” Eklund (s. 22. maaliskuuta 1963 Tukholma, Ruotsi) on ruotsalainen entinen jääkiekkoilija, maailmanmestari ja olympiamitalisti, joka toimii nykyään NHL-joukkue Edmonton Oilersin kykyjenetsijänä. Eklund pelasi pelaajaurallaan keskushyökkääjänä. Hän pelasi yhteensä 530 NHL:n runkosarjaottelua tehoin 110+306=416. Jäähyminuutteja tuli 97.
Pelaajaura > Seuraura

Eklund aloitti jääkiekon IF Brommapojkarnassa. Hän siirtyi myöhemmin juniorina Stocksunds IF:ään, jossa Eklund teki debyyttinsä miesten peleissä vain 15-vuotiaana kaudella 1978–1979. Hän teki yhdessä II-divisioonan ottelussa kaksi maalia. Kaudeksi 1981–1982 Eklund sirtyi kaksi sarjatasoa ylemmäs Elitserien-joukkue AIK IF:ään, jossa ensimmäinen kausi toi 23 runkosarjaottelussa tehot 2+2=4. Seuraavalla kaudella 1982–1983 hän teki kuitenkin läpimurtonsa ollen tehoilla 13+17=30 joukkueen toiseksi paras pistemies Lars-Erik Ridderströmin kanssa. Philadelphia Flyers varasi Eklundin 161. pelaajana NHL:n varaustilaisuudessa 1983.
Kaudella 1983–1984 Eklund oli tehoilla 8+19=27 AIK:n toiseksi paras pistemies Peter Gradinin jälkeen. Hän voitti kevään 1984 pudotuspelien pistepörssin tehoilla 6+6=12 ja voitti niiden päätteeksi Ruotsinmestaruuden. Eklund palkittiin Elitserienin parhaana pelaajana Guldpuckenilla sekä valittiin Ruotsin tähdistökentälliseen. Kaudella 1984–1985 hän teki tehoilla 16+33=49 Elitserienin yhden kauden maali- ja piste-ennätyksensä. Eklund sijoittui koko runkosarjan pistepörssissä toiseksi Brynäs IF:n Conny Silfverbergin jälkeen.
Kaudeksi 1985–1986 Eklund siirtyi pelaamaan NHL:ää hänet varanneen Philadelphia Flyersin riveihin. Hän pelasi koko tulokaskautensa ylhäällä NHL:ssä ja teki hienot tulokastehot 15+51=66. Eklund voitti koko tulokkaiden syöttöpörssin ja sijoittui heidän pistepörssissään kolmanneksi Montréal Canadiensin Kjell Dahlinin ja Calgary Flamesin Gary Suterin jälkeen. Seuraavalla kaudella 1986–1987 hän oli 20 syötöllään kevään 1987 pudotuspelien syöttöpörssin toinen Edmonton Oilersin Wayne Gretzkyn jälkeen.
Eklund pelasi Flyersissä yhteensä vajaat yhdeksän kautta vuoteen 1994 asti. Hän teki kolmena kautena yli 50 syöttöpistettä ja tehopisteitä syntyi parhaillaan 69 kausina 1988–1989 ja 1990–1991. Viimeisellä NHL-kaudellaan 1993–1994 Eklund kaupattiin siirtorajan kynnyksellä maaliskuussa 1994 Dallas Starsiin vaihdossa kahdeksannen kierroksen varausvuoroon.
Eklund palasi kaudeksi 1994–1995 kotimaahansa ja siirtyi Leksands IF:ään, jossa hän pelasi loppu-uransa. Hän saavutti siellä ensimmäisellä kaudellaan Elitserienin yhden kauden piste-ennätyksensä ja teki uuden syöttöennätyksen. Eklund jakoi koko Elitserienin pistepörssin voiton Luleå HF:n Mika Niemisen kanssa ja hän voitti myös syöttöpörssin. Eklund voitti keväällä 1995 Elitserien-hopeaa ja hänet palkittiin liigan arvokkaimpana pelaajana Guldhjälmenillä sekä valittiin Ruotsin tähdistökentälliseen. Eklund lopetti pelaajauransa kevääseen 1999.
Pelaajaura > Maajoukkueura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 1991 | jääkiekko |  |
|  Hopeaa | Moskova 1986 | jääkiekko |  |
|  Hopeaa | Sveitsi 1990 | jääkiekko |  |
|  Hopeaa | Ruotsi 1995 | jääkiekko |  |
| Kanada-cup  | Kanada-cup  | Kanada-cup  |  |
|  Hopeaa | Kanada-cup 1984 | jääkiekko |  |
Eklund oli voittamassa pronssia Sarajevon olympiakisoista 1984. Hän edusti Ruotsia myös MM-kilpailuissa vuosina 1985, 1986, 1990, 1991, 1995 ja 1996. Eklund voitti vuonna 1991 maailmanmestaruuden ja vuosina 1986, 1990 ja 1995 tuli hopeaa. Hän oli vuoden 1990 turnauksessa seitsemällä syötöllään Ruotsin paras syöttäjä Håkan Loobin kanssa. Eklund voitti myös hopeaa Kanada-cupista 1984.
Eklund pelasi myös alle 20-vuotiaiden MM-kilpailuissa vuosina 1982 ja 1983 sekä alle 18-vuotiaiden EM-kilpailuissa vuonna 1981.
Valmentajaura

Eklund toimi vuodet 2004–2006 Leksands IF:n apuvalmentajana. Hän oli nostamassa joukkuetta HockeyAllsvenskanista Elitserieniin Per-Arne Alexanderssonin parina keväällä 2005. Vuodet 2006–2010 Eklund toimi Montréal Canadiensin kykyjenetsijänä ja kaudeksi 2010–2011 hän siirtyi hoitamaan samaa virkaa Edmonton Oilersiin.
Muuta

Eklundin poika Daniel pelaa Ruotsin I-divisioonaa Kristianstads IK:ssa. Hän pelasi myös Elitserienissä isänsä alaisuudessa kaudella 2005–2006 Leksands IF:ssä.